CELEX: 62014TB0020
Language: el
Date: 2014-11-11 00:00:00
Title: Υπόθεση T-20/14: Διάταξη του Γενικού Δικαστηρίου της 11ης Νοεμβρίου 2014 — Nguyen κατά Κοινοβουλίου και Συμβουλίου (Προσφυγή ακυρώσεως – Μεταρρύθμιση του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης και του καθεστώτος που εφαρμόζεται στο λοιπό προσωπικό της Ένωσης – Λιγότερο ευνοϊκό καθεστώς στον τομέα της κατ’ αποκοπήν πληρωμής των εξόδων ταξιδίου και της προσαυξήσεως της ετησίας αδείας λόγω χορηγήσεως ημερών οδοιπορικής αδείας – Πράξη που δεν αφορά άμεσα τον ενδιαφερόμενο – Εξωσυμβατική ευθύνη – Αιτιώδης σύνδεσμος – Προσφυγή εν μέρει προδήλως απαράδεκτη και εν μέρει προδήλως αβάσιμη)

19.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/38
            
         
      Διάταξη του Γενικού Δικαστηρίου της 11ης Νοεμβρίου 2014 — Nguyen κατά Κοινοβουλίου και Συμβουλίου
      (Υπόθεση T-20/14) (1)
      
      (Προσφυγή ακυρώσεως - Μεταρρύθμιση του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης και του καθεστώτος που εφαρμόζεται στο λοιπό προσωπικό της Ένωσης - Λιγότερο ευνοϊκό καθεστώς στον τομέα της κατ’ αποκοπήν πληρωμής των εξόδων ταξιδίου και της προσαυξήσεως της ετησίας αδείας λόγω χορηγήσεως ημερών οδοιπορικής αδείας - Πράξη που δεν αφορά άμεσα τον ενδιαφερόμενο - Εξωσυμβατική ευθύνη - Αιτιώδης σύνδεσμος - Προσφυγή εν μέρει προδήλως απαράδεκτη και εν μέρει προδήλως αβάσιμη)
      (2015/C 016/60)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: Huynh Duong Vi Nguyen (Woluwe-Saint-Lambert, Βέλγιο) (εκπρόσωπος: M. Velardo, δικηγόρος)
      
         Καθών-εναγόμενα: Ευρωπαϊκό Κοινοβούλιο (εκπρόσωποι L. Visaggio και E. Taneva) και Συμβούλιο της Ευρωπαϊκής Ένωσης (εκπρόσωποι: M. Bauer και A. Bisch)
      
         Αντικείμενο
      
      Αφενός, προσφυγή ακυρώσεως, βάσει του άρθρου 263 ΣΛΕΕ, του άρθρου 1, παράγραφος 65, στοιχείο β', και παράγραφος 67, στοιχείο δ', του κανονισμού (ΕΕ, Ευρατόμ) 1023/2013 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, για την τροποποίηση του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, καθώς και του καθεστώτος που εφαρμόζεται στο λοιπό προσωπικό της Ευρωπαϊκής Ένωσης (ΕΕ L 287, σ. 15), καθόσον οι διατάξεις αυτές συνδέουν το δικαίωμα επιστροφής των εξόδων ετησίου ταξιδίου και την οδοιπορική άδεια για το ταξίδι αυτό από τη χορήγηση επιδόματος αποδημίας ή εκπατρισμού, και, αφετέρου, αγωγή αποζημιώσεως στηριζόμενη στο άρθρο 340 ΣΛΕΕ, προς αποκατάσταση της υλικής ζημίας και προς ικανοποίηση της ηθικής βλάβης που προβάλλει ότι υπέστη η προσφεύγουσα.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή-αγωγή.
               
            
                  2)
               
               
                  Η Huynh Duong Vi Nguyen φέρει, επιπλέον των δικαστικών της εξόδων, τα έξοδα στα οποία υποβλήθηκαν το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης.
               
            
                  3)
               
               
                  Καταργείται η δίκη επί του αιτήματος παρεμβάσεως της Ευρωπαϊκής Επιτροπής.
               
            
         (1)  EE C 112 της 14.4.2014.